**Извештај**

**о одржаној јавној расправи у вези доношења Одлуке о буџету Општине Житиште за 2024. –КАПИТАЛНИ ПРОЈЕКТИ**

На основу члана 2. Закона о локалној самоуправи (Службени гласник Републике Србије број 129/2007, 83/2014, 101/2016, 47/2018, 111/2021) члана 71. Статута Општине Житиште – пречишћен текст (Службени лист Општине Житиште број 10/2019) и чланова 4. 7. и 8. Oдлуке о врстама прописа које доноси Скупштина Општине Житиште за које је обавезна јавна расправа и поступаку и начину спровођења јавне расправе (Службени лист Општине Житиште број 2/2018) у општини Житиште дана 01.12.2023. године објављен је јавни позив и отворена јавна расправа увези доношења Одлуке о буџету Општине Житиште за 2024. Дат је на увид јавности део Нацрта Одлуке о буџету Општине Житиште за 2024. године - капитални пројекти - Табела 2. Преглед капиталних пројеката у периоду 2024-2026. Позив је објављен на званичној интернет презентацији општине Житиште као и на огласним таблама месних заједница Општине Житиште.

**Јавна расправа је трајала почев од дана 01. децембра 2023. године до дана 15. децембра 2023. године**.

У наведеном периоду су се могли упутити предлози, сугестије, примедбе као и тражити обавештења у вези са нацртом предлога капиталних инвестиција за наредну годину.

 У току трајања јавне расправе Oпштинској управи је упућена примедба на нацрт предлога капиталних пројеката од стране председника Савета Месне заједнице Нови Итебеј који је предложио да се у капиталне инвестиције уврсти реконструкција моста преко канала Бегеј, повезивање улица Сутјеска у Новом Итебеју и Карађорђева у Српском Итебеју, као и Петефи Шандора и Војводе Книћанина, затим изградња прилаза бициклистичкој стази, пресвлачење паркинга и платоа код Дома културе, уређење атарских путева као и реконструкција спортских терена, инвестиционо одржавање зграде месне заједнице, као и улагања у рибњак.

 Сви пристигли захтеви су разматрани и узети у обзир и у складу са реалним средствима у буџету јединице локалне самоуправе приступиће се реализацији истих предлога капиталних инвестиција у наредном периоду.

 Овај извештај доставити уз Нацрт предлога Одлуке о буџету Општине Житиште за 2024. годину Општинском већу Општине Житиште као предлагачу Одлуке о буџету и објавити на званичној интернет презентацији општине Житиште

Република Србија

АП Војводина

Општина Житиште

Одељење за буџет финансије и трезор ОУ Житиште

Број: I-020- 42/2023

У Житишту дана : 15. 12. 2023.

 Извештај сачинило Одељење за буџет финансије и трезор ОУ Житиште